# Δέσποινα Βανδή

### Από τη Βικιπαίδεια, την ελεύθερη εγκυκλοπαίδεια

Δέσποινα Βανδή
Ζωντανή εμφάνιση στη Θεσσαλονίκη το 2007.
Πραγματικό όνομα | Δέσποινα Μαλέα
Γέννηση | 22 Ιουλίου 1969 (38 ετών) Στουτγκάρδη-Τίμπινγκεν, Γερμανία
Εθνικότητα | Ελληνική
Είδος Τέχνης | Τραγούδι
Καλλιτεχνικά ρεύματα | Μοντέρνο λαϊκό, ποπ, χορευτικό
Βραβεύσεις | World Music Award

Η Δέσποινα Βανδή (γεννημένη ως Δέσποινα Μαλέα στο Τίμπινγκεν της Γερμανίας στις 22 Ιουλίου 1969) είναι μία Ελληνίδα τραγουδίστρια, διάσημη κυρίως στην Ελλάδα και την Κύπρο, αλλά και με διεθνή καριέρα.

## [Επεξεργασία] Προσωπική ζωή

Παρόλο που γεννήθηκε στη Γερμανία, η οικογένεια της Βανδή είναι από την Καβάλα, όπου μετακόμισαν όταν ήταν έξι ετών. Κατά συνέπεια, δεν έμαθε Γερμανικά, αντίθετα με την υπόλοιπη οικογένειά της. Σπούδασε Φιλοσοφία, Παιδαγωγική και Ψυχολογία στη Φιλοσοφική Σχολή του Πανεπιστημίου Θεσσαλονίκης. Στην αρχή της πορείας της, η Δέσποινα άλλαξε το επίθετό της σε Βανδή, γιατί ήθελε να κρύψει από τους γονείς της ότι τραγουδούσε.

Η Δέσποινα Βανδή είναι σύζυγος του Ντέμη Νικολαΐδη, πρώην διεθνής ποδοσφαιριστής και νυν Πρόεδρος της ΑΕΚ. Έχει μία κόρη τεσσάρων ετών που ονομάζεται Μελίνα και σύντομα θα γεννήσει τον πρώτο τους γιο, τον οποίο θα ονομάσουν Γιώργο.

## [Επεξεργασία] Καριέρα

Η Δέσποινα Βανδή έχει κυκλοφορήσει πολλούς δίσκους σε Ελλάδα και Κύπρο και κάποιοι δίσκοι έχουν κυκλοφορήσει διεθνώς. Ξεκίνησε την καριέρα της το 1994, αφού παρακολούθησε μαθήματα τραγουδιού και φωνητικής.

### [Επεξεργασία] Πρώιμα έτη: 1994-1996

Η Δέσποινα Βανδή κυκλοφόρησε τον πρώτο της δίσκο με τίτλο Γέλα μου το 1994 από την Minos EMI. Ο δίσκος αυτός ξεχώρισε από το ντουέτο Το Αδιέξοδο με το Γιάννη Πάριο, σε στίχους Βασίλη Καρρά.

Το 1996 η Δέσποινα Βανδή κυκλοφόρησε τον επόμενο δίσκο της, Εσένα Περιμένω. Μεταξύ των επιτυχιών του άλμπουμ, τα Εσένα Περιμένω, Δεν Πεθαίνει Η Αγάπη και Έφυγες, τραγούδια γραμμένα από το φίλο της και τωρινό μουσικό παραγωγό Τόνυ Κονταξάκη.

### [Επεξεργασία] Απογείωση δημοτικότητας: 1997-1999

Το 1997 αποδείχθηκε σπουδαίο έτος για τη Δέσποινα Βανδή, καθώς συνεργάστηκε με το δίασημο τραγουδοποιό Φοίβο. Ο Φοίβος έγραψε τα τραγούδια για το νέο άλμπουμ της Δέσποινας, Δέκα Εντολές, το οποίο έγινε πλατινένιο. Η συνεργασία Δέσποινας και Φοίβου θα αποδεικνυόταν πολύ επιτυχημένη για πολλά χρόνια αργότερα. Η Δέσποινα Βανδή έγινε το νεογέννητο αστέρι της ελληνικής μουσικής βιομηχανίας, με σειρά από επιτυχημένα singles και απίστευτα επιτυχημένες εμφανίσεις.

Αργότερα το ίδιο έτος, της προτάθηκε να υποδυθεί ένα ρόλο guest star στην πολυαγαπημένη τηλεοπτική σειρά Δύο ξένοι. Η Δέσποινα αποδέχθηκε το ρόλο και έκανε το ντεμπούτο της στην τηλεόραση. Υποδύθηκε μία λαϊκή τραγουδίστρια ενός μικρού κέντρου διασκέδασης της εθνικής οδού, που μπόρεσε να αλλάξει τη σεξουαλικότητα του ομοφυλόφιλου πρωταγωνιστικού χαρακτήρα. Κατάφερε να αποσπάσει διθυραμβικά σχόλια για το υποκριτικό της ταλέντο. Από τότε και μέχρι σήμερα έχει λάβει πολλές προτάσεις για την τηλεόραση, τον κινηματογράφο, ακόμα και το μιούζικαλ, αλλά είναι απόλυτα αφοσιωμένη στη μουσική βιομηχανία.

Ο επόμενος δίσκος της ήταν οι Προφητείες. Κυκλοφόρησε το 1999 και έγινε χρυσός την ίδια ημέρα της κυκλοφορίας του. Στη συνέχεια έγινε τριπλά πλατινένιος. Αργότερα την ίδια χρονιά, η Δέσποινα έδωσε την πρώτη της σόλο συναυλία στο θέατρο του Λυκαβηττού με κοινό 7.000 θεατών.

### [Επεξεργασία] Απόλυτη αποδοχή: 2000-2002

Το 2000 η Δέσποινα Βανδή κυκλοφόρησε το single Υποφέρω. Ο δίσκος αυτός έγινε επτά φορές πλατινένιος και βραβεύτηκε ως το πιο επιτυχημένο single όλων των εποχών στην Ελλάδα, από τον Richard Branson της Virgin.

Το φθινόπωρο του 2001 η καριέρα της Δέσποινας Βανδή άγγιξε μία νέα κορυφή εμπορικής επιτυχίας και δημοτικότητας. Η Δέσποινα και ο Φοίβος αποφάσισαν να υπογράψουν συμβόλαιο με τη Heaven Music, μία νέα δισκογραφική εταιρία, μέλος του Athena Group (το μεγαλύτερο media group στην Ελλάδα). Η επόμενη επιτυχία της Δέσποινας Βανδή, το Γεια (2001), ήταν ένα διπλό άλμπουμ με 21 νέα τραγούδια. Το άλμπουμ έγινε τετραπλά πλατινένιο σε 11 μόνο ημέρες. Πολλά από τα τραγούδια του άλμπουμ έγιναν επιτυχίες όχι μόνο στην Ελλάδα, αλλά και σε γείτονες χώρες, όπως η Τουρκία και ο Λίβανος. Με τη λήξη αυτού του έτους, η Δέσποινα έφερνε νέα μόδα και πουλούσε περισσότερους δίσκους. Λίγο αργότερα, θα πλημμύριζε τους δρόμους της Θεσσαλονίκης για μία δωρεάν συναυλία με τον υπερβολικά μεγάλο αριθμό κοινοί, 62.000 άτομα.

Το 2002 η Δέσποινα τιμήθηκε με το βραβείο Ελληνίδα Καλλιτέχνις με τις μεγαλύτερες πωλήσεις στο διαγωνισμό του World Music Awards του 2002 στο Monte Carlo[1]. Ήταν η πρώτη φορά που αυτό το βραβείο απονεμήθηκε σε Έλληνα καλλιτέχνη που ζεί και εργάζεται στην Ελλάδα. "Πάνω από όλους, θα ήθελα να ευχαριστήσω τους Έλληνες θαυμαστές μου σε όλο τον κόσμο. Αφιερώνω αυτό το βραβείο σε όλους τους Έλληνες που με υποστήριξαν με την αγάπη τους όλα αυτά τα χρόνια και εξαιτίας τους βρίσκομαι εδώ αυτή τη στιγμή" -δήλωσε η Δέσποινα Βανδή, όταν παρέλαβε το βραβείο της.

### [Επεξεργασία] Διεθνής καριέρα (2003)

Η παγκόσμια επιτυχία ήρθε σύντομα με το τραγούδι της "Gia". Έχοντας γίνει πολλαπλά πλατινένιο στην ελληνική αγορά, το τραγούδι, σε στίχους και μουσική Φοίβου, μπήκε δυνατά στη διεθνή μουσική σκηνή όλο το περασμένο καλοκαίρι και πρωταγωνίστησε στα play lists διακεκριμένων DJs και κλαμπ παγκοσμίως. Το 2003 ξεκίνησε μία διεθνή καριέρα, κάτι στο οποίο άλλοι Έλληνες είχαν μικρή επιτυχία. Το "Gia" κατάφερε το αδύνατο, να φτάσει τη Νο1 θέση σε ΗΠΑ και Ηνωμένο Βασίλειο (σύμφωνα με τα επίσημα στοιχεία των Billboard και Music Week) καταφέρνοντας να διώξει από την κορυφή διεθνείς επιτυχίες. Από τότε, έχει κυκλοφορήσει ως CD single σε Ευρώπη, ΗΠΑ, Αυστραλία, Τουρκία και Βόρεια Αφρική, καθώς επίσης έχει συμπεριληφθεί σε πάνω από 120 CDs με διάφορους καλλιτέχνες παγκοσμίως.

Τα τρία πρώτα της διεθνή singles, Gia (2003), Opa Opa (2004) και Come Along Now (2005) μπήκαν στις λίστες όλου του κόσμου, στόχος που δεν είχε επιτευχθεί εδώ και δεκαετίες από Έλληνα καλλιτέχνη. Τα πρώτα διεθνούς κυκλοφορίας άλμπουμ της, ονομάστηκαν από τα τραγούδια της Gia και Come Along Now. Πρόσφατα, η Δέσποινα έλαβε το δεύτερο διεθνές βραβείο της. Ο Νο1 ραδιοφωνικός σταθμός της Πορτογαλίας "Radio Nova Era" την τίμησε με το βραβείο της "Καλύτερης διεθνούς τραγουδίστριας χορευτικού τραγουδιού για το 2004" στο Gala Radio Nova Era, που έλαβε χώρα στις 24 Απριλίου στο Πόρτο.

Έκανε μία εμφάνιση στην κορυφαία διεθνή εκπομπή Top of the Pops όπου παρουσίασε το τραγούδι της "Gia", καθώς συμπεριλήφθηκε στην κατηγορία εκείνης της εβδομάδας "διάσημοι καλλιτέχνες με τις καλύτερες πωλήσεις".

Η δουλειά της έχει κυκλοφορήσει ως remix από παγκοσμίως γνωστούς DJs και παραγωγούς, όπως μεταξύ άλλων οι Armand Van Helden, Milk & Sugar, Nick Skitz, Roger Sanchez, Junior Vasquez, Pete Tong, Bass Bumpers, DJ Gregory, Level K, XTM, Minimal Chic και Highpass.

Οι δίσκοι της Gia και Opa-Opa έγιναν οι Δίσκοι της Εβδομάδας στις χορευτικές εκπομπές του BBC Radio 1. Η Δέσποινα Βανδή έχει κερδίσει επίσης πολλά ακόμα διεθνή βραβεία.

Στο τέλος του Αυγούστου του 2004 η Δέσποινα έδωσε ζωντανή συναυλία στο Beatstock Festival της Νέας Υόρκης.

## [Επεξεργασία] Δισκογραφία

- 1994 Γέλα μου
- 1996 Εσένα Περιμένω
- 1997 10 Εντολές
- 1998 Σπανια
- 1999 Προφητείες
- 2000 Υποφερω
- 2001 Γειά
- 2002 Άντε Γειά
- 2002 Γειά - Άντε Γειά
- 2003 Live
- 2004 Come Along Now
- 2004 Opa Opa
- 2004 Στην Αυλή του Παραδείσου
- 2005 Στην Αυλή του Παραδείσου (Special Edition)
- 2006 Κάλαντα

## [Επεξεργασία] Εξωτερικές συνδέσεις

- Επίσημο site

Ανακτήθηκε από "http://el.wikipedia.org../../../%CE%B4/%CE%AD/%CF%83/%CE%94%CE%AD%CF%83%CF%80%CE%BF%CE%B9%CE%BD%CE%B1_%CE%92%CE%B1%CE%BD%CE%B4%CE%AE_c353.html"

Κατηγορίες: Γεννήσεις το 1969 | Λαϊκοί τραγουδιστές

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- Deutsch
- English
- Español
- Suomi
- Nederlands
- Српски / Srpski
- Svenska
- Türkçe